Vitenskapsåret 1592

Vitenskapsåret 1592 er en oversikt over hendelser, prisvinnere, fødte og avdøde personer med tilknytning til vitenskap i 1592.

Begivenheter 
 23. mai − Giovanni Mocenigo anmelder Giordano Bruno til inkvisisjonen i Venezia. Bruno blir arrestert og gjennomgår en prosess over åtte år før han blir brent i 1600.

Geografi 
 Petrus Plancius får publisert gverdensatlaset «Nova et exacta Terrarum Tabula geographica et hydrographica».

Matematikk 
 Giovanni Antonio Magini får publisert avhandlingen «De Planis Triangulis» (Om triangulering i planet), med beskrivelse av kvadranten anvendt for landmåling og astronomi.
 Joseph Scaliger får publisert avhandlingen «Nova Cyclometria», med løsninger av vinkelens tredeling og kubens fordobling. Leiden. Flere samtidige kunne avvise at løsningene var gyldige.

Fysikk 
 Galileo ble ansatt ved [Universitetet i Padova]], der han underviste i geometri, mekanikk og astronomi. Han arbeidet på mekanikk-avhandlingen «De Motu Antiquiora» (Eldre tekster om bevegelse), utgitt første gang 1687.

Botanikk 
 Prospero Alpini får publisert beretningen «De Plantis Aegypti liber» (Boken om egyptiske planter). Venezia.
 Fabio Colonna får publisert verket «Phytobasanos» (Kritisk undersøkelse av planter). Firenze.

Teknologi
 mars – Den koreanske  admiralen Yi Sun-sin får forbedret krigsskipet geobukseon for å møte japanske invasjonsforsøk.

Institusjoner 
 Trinity College i Dublin blir etablert ved kongelig lisens.

Fødsler
 22. januar − Pierre Gassendi (død 1655), fransk matematiker, filosof og astronom.
 22. april – Wilhelm Schickard (død 1635), tysk oppfinner.

Dødsfall
 mai – Thomas Cavendish (født 1560), engelsk oppdagelsesreisende.
 17. juli − Pedro Sarmiento de Gamboa (født 1532), spansk oppdagelsesreisende og astronom.
 28. oktober − Ogier Ghiselin de Busbecq (født 1522), nederlandsk botaniker.

Referanser